Hollur morgunmatur ? Í góðum málum , tjékk Gott millimál ? Í góðum málum , tjékk Hollur hádegismatur ? Í góðum málum , tjékk Standast freistingar í vinnunni ? Í góðum málum , tjékk Hollur kvöldmatur heima og passað upp á magamál ? EKKI Í GÓÐUM MÁLUM . Ef þetta er lýsing sem passar við þig þá er ástæða fyrir því að árangurinn er ekki eins og við viljum sá . Það er auðvelt að hafa góða stjórn allan daginn en þegar heim er komið þá missum við okkur . Stór máltíð , eftirréttur og svo áfram í narti fram eftir kvöldi . Hitaeiningar telja jafn mikið á morgnana og kvöldin en að borða seint leiðir oft til þess að við borðum meira magn og oft óhollara . Rannsóknir sýna að þau sem borða þrjár máltíðir á dag eiga í minni hættu að borða yfir sig á kvöldin eða um 13 prósent . 24 prósent þeirra sem sleppa morgunmat borða yfir sig á kvöldin og 60 prósent þeirra sem sleppa morgunmat og hádegismat missa sig á kvöldin í ofáti . Með því að borða jafnt yfir daginn hefur þú betri stjórn á mataræðinu , kemur okkur ekki á óvart . Best er að kvöldin sé tími til þess að ná sér niður eftir daginn en sumir þurfa að nota kvöldtímann vel og vinna upp ýmis verkefni . Við könnumst við það að vera með hugann annars staðar og þessi vani að fá sér eitthvað hugsunalaust getur endað með ofáti og vanlíðan eftir á . Þetta getur auðveldlega snúist í vítahring því svefntruflanir verða meiri ef þú ferð að sofa með fullan maga . Við sofum minna og vöknum yfirleitt svöng . Rannsóknir sýna að þau sem eru í offitu sofa sirka 1,8 klst minna á viku en þau sem eru í meðalþyngd . Svefninn hefur áhrif á hormónin leptin og ghrelin . Leptín hjálpar til þess að bæla niður matarlyst og örva orkunotkun en ghrelin örvar matalyst og fituframleiðslu . Því miður örvar svefnleysi ghrelin hormónið og letur framleiðslu leptin . Enn og aftur sjáum við mikilvægi þess að fá nægan svefn . Það er hægt að snúa blaðinu við og komast úr þessum vítahring . Agi og vilji er það sem þarf . Með því að skipuleggja kvöldin vel og láta ekki matinn vera þar í aðalhlutverki þá getur þú snúið þessu við . Breytingar eru bara af hinu góða ! Njóta þess að fara í gott bað og dekra við sig fyrir svefninn . Fara í göngutúr eftir kvöldmat , þú borðar minna og líður vel eftir útiveruna . Prófa slökunaræfingar og þjálfa sig í því . Finna verkefni sem er við þitt hæfi , t.d. prjóna eða sauma 😉 Lesa bækur . Vera búin að ákveða hvaða kvöldnart þú ætlar að fá þér Gerðu lista yfir lágt hitaeininganart og veldu eitt á hverju kvöldi og ekkert meira . Borða við eldhúsborðið og halda athyglinni við matinn og njóta þess að borða hægt og rólega . Forðast fyrir alla muni að borða hugsunarlaust !! Við viljum ná 7 - 8 tíma svefn á hverju kvöldi og gerum það með því að halda reglulegri tímaáætlun , jafnvel um helgar . Ekki borða 2 - 3 tímum fyrir svefn . Stunda þjálfun reglulega . Forðast kaffidrykkju og áfengi fyrir háttatíma . Tökum þetta til skoðunar og bætum okkur í því sem við þurfum að gera . Guðbjörg á skilningsríkan eiginmann og þrjú yndisleg börn .